b'\n_START_ARTICLE_\nAnna-Eva Bergman\n_START_SECTION_\nLiv\n_START_PARAGRAPH_\nBergman ble f\xc3\xb8dt i Stockholm som barn av svensk far og norsk mor. Foreldrene ble skilt kort tid etter f\xc3\xb8dselen, og hun flyttet med moren til Norge. Hun vokste opp hos flere av morens s\xc3\xb8stre i Hardanger og Fredrikstad/Oslo. Hun ble oppfordret av sin onkel til \xc3\xa5 satse p\xc3\xa5 kunstnervirke, og begynte i 1926 p\xc3\xa5 SHKS, og \xc3\xa5ret etter p\xc3\xa5 Statens kunstakademi, hvor hun hadde Axel Revold som l\xc3\xa6rer. Hun studerte ogs\xc3\xa5 i Wien og Paris. _NEWLINE_I Paris m\xc3\xb8tte hun den tyske maleren Hans Hartung (1904\xe2\x80\x931989). De to ble gift i 1929, og levde sammen i 10 \xc3\xa5r. De bodde hovedsakelig i Paris og i Tyskland, de siste par \xc3\xa5ren bodde de p\xc3\xa5  Menorca, hvor de bygget et eget hus. Som tyske statsborgere som ikke ble boende i Tyskland og som heller ikke ville innordne seg nasjonalsosialismens ensretting av kunsten opplevde de mange problemer av praktisk, politisk og \xc3\xb8konomisk art. Disse problemene sammen med Bergmans sviktende helse f\xc3\xb8rte til at paret ble skilt i 1939. Bergman vendte da nedbrutt hjem til Norge. Hun var gift med offiser og fabrikkeier Fridhjof Lange (1895\xe2\x80\x931988) fra 1944 til 1952. Hun reiste til Paris i 1952, der m\xc3\xb8tte hun igjen Hartung. Hun skilt seg fra Lange og i 1957 p\xc3\xa5 ble p\xc3\xa5 ny gift med Hartung. Paret bosatte seg i Antibes i 1973. En stiftelse i Antibes forvalter i dag deres hjem som et museum, og tar vare p\xc3\xa5 etterlatte verk, forvalter verkkataloger o.l.'